ඒ සඳහා යුද හමුදාපති මේජර් ජෙනරාල් ශවේන්ද්‍ර සිල්වා, නාවික හමුදාපති වයිස් අද්මිරාල් පියල් ද සිල්වා, ගුවන් හමුදාපති එයාර් වයිස් මාර්ෂල් සුමංගල ඩයස් සහ වැඩබලන පොලිස්පතිවරයා මෙන්ම සිවිල් ආරක්ෂක දෙපාර්තමේන්තුවේ අධ්‍යක්ෂ ජනරාල්වරයා ඇතුළු පිරිසක් එක්ව සිටියා.ශ්‍රී ලංකා ත්‍රිවිධ හමුදා ඉතිහාසයේ දීර්ඝතම සේවා කාලයක් සපුරන ලද අද්මිරාල් රවීන්ද්‍ර විජේගුණරත්න වසර 40කට ආසන්න කාලයක් හමුදා සේවයේ නිරත වුණා. 1980 වසරේ නොවැම්බර් මස 01 වනදා ශිෂ්‍ය භට නිලධාරියෙකු ලෙස නාවික හමුදාවට එක්වූ ඔහු 2015 - 2017 කාලය තුළ නාවික හමුදාපතිවරයා ලෙස ද කටයුතු කළා.මීට අමතරව විදේශීය, නාවික විශේෂ බලකායන් සමඟින් මෙහෙයුම්වල නිරතවීමෙන් ලද අත්දැකීම් උපයෝගී කර ගනිමින් ශ්‍රී ලංකා නාවික හමුදාවේ විශේෂ යාත්‍රා බලගණය ඔහු විසින් ස්ථාපිත කිරීමෙන් නිර්මාණය කරන ලද්දක්.මේ අතර, 35 වසරක පොලිස් සේවය නිමා කරමින් මධ්‍යම දිසාව භාර ජ්‍යෙෂ්ඨ නියෝජ්‍ය පොලිස්පති එස්.එම්. වික්‍රමසිංහ අද සිය ධුරයෙන් විශ්‍රාම යාමට නියමිතයි.